Gustav Jaenecke

Gustav Jaenecke (22. toukokuuta 1908 Berliini – 30. toukokuuta 1985 Bonn) oli saksalainen jääkiekkoilija ja tennispelaaja. Hän pelasi 1923–1945 Berlin Schlittschuhclubissa ja kävi vuonna 1944 pelaamassa myös SC Brandenburg Berlinissä. Jaenecke muutti 1945 Garmisch-Partenkircheniin ja siirtyi SC Reisensee -joukkueeseen. Hän lopetti pelaajauransa vuonna 1951.

Jaenecke voitti urallaan 15 Saksan jääkiekkomestaruutta: Berlin Schlittschuhclubissa 1924–1926, 1928–1933, 1936 ja 1937, SC Brandenburgissa 1944 ja SC Reisenseessä 1947, 1948 ja 1950. Saksan jääkiekkomaajoukkueessa Jaenecke pelasi 1928–1939. Hän oli mukana voittamassa olympiapronssia 1932 olympiakisoissa.

Jaenecke pelasi jääkiekkouransa ohella myös tennistä. Hän voitti tenniksen Saksan-mestaruuden vuonna 1932 ja edusti Saksaa viidesti Davis Cupissa.

 Yksityiselämä 
Jaenecke oli naimisissa tennistähti Gottfried von Crammin entisen puolison Elisabeth "Lisa" von Dobeneckin kanssa. Myöhemmin he erosivat ja Lisa meni naimisiin Wolfgang Ammanin kanssa.

 Lähteet 

Luokka:Saksalaiset jääkiekkoilijat
Luokka:Saksalaiset olympiamitalistit
Luokka:Saksalaiset tennispelaajat
Luokka:Vuonna 1908 syntyneet
Luokka:Vuonna 1985 kuolleet